Aplicació pressupostària i import
L'Estatut d'autonomia de Catalunya, a l'article 171.f), en relació amb l'article 114, estableix que correspon a la Generalitat de Catalunya, per mitjà dels seus òrgans competents, la fixació de criteris, la regulació de les condicions, i l'execució i el control de les línies públiques de suport i de promoció del turisme.
La Llei 5/2012, de 20 de març, de mesures fiscals, financeres i administratives i de creació de l'impost sobre les estades en establiments turístics, fixa que l'objectiu d'aquest impost és nodrir el Fons per al foment del turisme, creat amb la finalitat de finançar polítiques turístiques per millorar la competitivitat de Catalunya com a destinació turística.
L'article 116 de Llei esmentada estableix, entre d'altres, que aquests recursos han d'anar destinats a l'impuls del turisme sostenible, responsable i de qualitat; a la protecció, la preservació, la recuperació i la millora dels recursos turístics; al desenvolupament d'infraestructures relacionades amb el turisme, així com al foment, la creació i la millora dels productes turístics.
En aquest sentit, i en atenció a una estratègia integral de qualitat turística de la destinació, les bases reguladores que es publiquen a l'annex introdueixen aquest paràmetre d'implicació de l'Administració local en el compromís de lluita contra l'oferta il·legal d'allotjament dins els seus àmbits territorials respectius.
D'altra banda, el Pla estratègic de Turisme de Catalunya 2012-2016, en el seu Programa 2, Desenvolupament de destinacions, considera fonamental, des d'un punt de vista turístic, garantir la qualitat dels recursos i la disponibilitat d'infraestructures com a suport a un desenvolupament sostenible i competitiu referit a productes, experiències i destinacions turístiques.
Així mateix, es proposa un model turístic competitiu, sostenible i de qualitat a partir de l'equilibri territorial, la diversificació de l'oferta, l'orientació a la demanda, la desestacionalització i la innovació de producte, per fer del turisme una activitat generadora de riquesa i d'ocupació al servei de la ciutadania.
En aquest sentit es posa al servei dels diferents agents públics del sector turístic català un programa de subvencions individuals per afavorir que les destinacions turístiques catalanes millorin la seva competitivitat.
A les bases reguladores que es publiquen a l'annex d'aquesta Ordre els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i del Reglament que la desenvolupa, aprovat pel Reial decret 887/2006, de 21 de juliol.
1.1 Aprovar les bases reguladores per a la concessió de subvencions als ens locals de Catalunya per al desenvolupament de plans de foment territorial del turisme, que es publiquen en l'annex d'aquesta Ordre.
1.2 Fer pública la convocatòria per l'any 2015 de la concessió de subvencions, en règim de concurrència competitiva, als ens locals de Catalunya per al desenvolupament de plans de foment territorial del turisme.
2.1 L'import destinat a la concessió d'aquestes subvencions és de 6.500.000,00 euros amb càrrec a la partida pressupostària IU1503D/760000100/6510 del pressupost de la Direcció General de Turisme, desglossats de la manera següent: 3.705.000,00 euros per l'any 2015, 1.495.000,00 euros per l'any 2016, i 1.300.000,00 per l'any 2017, de la partida esmentada o equivalent.
2.2 La concessió de subvencions prevista en aquesta convocatòria està condicionada a l'existència de crèdit adequat i suficient en el moment de la resolució de la concessió.
2.3 Aquests imports es poden ampliar mitjançant una resolució del conseller/a del Departament d'Empresa i Ocupació.
3.1 El termini de presentació de sol·licituds és de 30 dies hàbils a comptar de l'endemà de la publicació d'aquesta Ordre al DOGC.
3.2 Les sol·licituds s'han de presentar als llocs i pels mitjans que s'especifiquen a la base 6 de l'annex.
L'òrgan competent per dictar la resolució, el termini per a la finalització del procediment, el mitjà de notificació i el règim de recursos els estableix la base 9 de l'annex d'aquesta Ordre.
L'objecte d'aquestes bases és regular la concessió de subvencions a ens locals per al desenvolupament de plans de foment territorial del turisme.
Poden ser beneficiaris d'aquests ajuts els ajuntaments i els ens vinculats o dependents, els consells comarcals, els consorcis locals, els ens de gestió locals, les entitats metropolitanes, les entitats municipals descentralitzades i les mancomunitats de Catalunya.
3.1 Les entitats locals sol·licitants han de complir els requisits següents:
a) Complir les obligacions tributàries davant l'Estat i la Generalitat i les obligacions davant la Seguretat Social.
Aquest compliment s'haurà de mantenir al llarg de tot el procediment: en el moment de presentació de sol·licitud, prèviament a la resolució d'atorgament i abans de rebre qualsevol pagament; així com les obligacions per reintegrament de subvencions atorgades pel Departament d'Empresa i Ocupació, si escau.
b) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, general de subvencions.
c) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
d) Donar ocupació, almenys, a un 2% de treballadors/ores amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, i el Decret 322/2011, de 19 d'abril.
e) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
f) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
g) No haver estat sancionades, en resolució ferma, per la comissió d'una infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social aprovat per Reial decret legislatiu 5/2000, de 4 d'agost.
h) Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; amb el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
En el cas de les empreses de més de 250 treballadors/ores, hauran d'elaborar i aplicar amb caràcter obligatori un Pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones.
j) Haver justificat, si s'escau, qualsevol subvenció anteriorment atorgada per la Direcció General de Turisme, incloses les atorgades a la primera convocatòria dels ajuts de foment (Ordre EMO/339/2013, de 23 de desembre, per la qual s'aproven les bases reguladores per a la concessió de subvencions per a ens locals de Catalunya per al desenvolupament de plans de foment territorial del turisme, i s'obre la convocatòria anticipada per a l'any 2014, DOGC núm. 6531, de 31.12.2013).
Així mateix, caldrà respectar els límits que estableix l'article 34 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.
k) Acreditar que l'òrgan de govern competent de l'ens local ha adoptat l'acord per sol·licitar la subvenció, així com el compromís, en el cas de ser beneficiari, de dur a terme les actuacions objecte de la subvenció.
l) Documentació conforme l'òrgan de govern competent de l'ens local acrediti que en el seu pressupost hi ha crèdit suficient per realitzar l'actuació, o bé que s'hagin obtingut altres fonts de finançament per satisfer les despeses no cobertes per la subvenció.
m) Acreditar documentalment que es té dret suficient sobre l'immoble on s'executa l'actuació que habilita per dur-la a terme, si escau.
3.2 El compliment d'aquests requisits s'acreditarà d'acord amb el que estableix la base 6.5.
4.1 El pressupost dels projectes presentats ha de ser com a mínim de 350.000,00 euros, IVA inclòs, de despesa subvencionable.
La quantia de la subvenció atorgada serà com a màxim el 50% de l'import total, IVA inclòs, de l'actuació subvencionable.
La quantia màxima de la subvenció concedida no serà superior a 400.000,00 euros, IVA inclòs.
4.2 Els criteris que es tindran en compte per determinar la quantia de les subvencions són el cost del projecte, els altres ajuts rebuts, la puntuació obtinguda pels criteris de valoració i les disponibilitats pressupostàries.
5.1 El projecte ha de complir amb els principis de sostenibilitat econòmica, social i mediambiental.
Tots els projectes presentats, els quals poden incloure diferents actuacions, han d'adequar-se a les directrius i als programes d'actuació inclosos al Pla estratègic de turisme de Catalunya 2013-2016 i a les Directrius nacionals 2020, i han de comportar una millora de la qualitat de l'experiència turística.
La naturalesa de les obres projectades no ha de respondre a actuacions de manteniment o conservació.
5.2 Es consideraran subvencionables aquelles actuacions, dins d'un únic projecte amb un nexe comú i vertebrador, que tinguin per objecte:
a) La construcció d'aparcaments dissuasius i altres projectes que millorin la mobilitat en l'espai turístic de referència.
b) La millora de l'accessibilitat als recursos turístics.
c) La millora de la senyalització turística urbana i rural, d'acord amb el manual i la recomanació d'aplicació, aprovat (Manual de senyalització urbana i d'orientació; Dossier tècnic de seguretat viària núm. 24, Barcelona, Generalitat de Catalunya, Servei Català de Trànsit, Departament d'Interior, 2014).
d) Les actuacions que comportin una millora del nucli urbà de les poblacions, així com la recuperació d'espais públics que redundi en una millora de la qualitat de la destinació.
e) Les noves instal·lacions o la millora dels equipaments, les instal·lacions i els serveis públics municipals que constitueixen requisits necessaris per a l'obtenció de les marques de destinacions de turisme esportiu o familiar (certificats o en procés de certificació).
f) Les inversions destinades a la millora de l'eficiència energètica, amb una finalitat clarament turística, i les inversions en infraestructures tecnològiques orientades a l'assoliment d'un model de destinació turística intel·ligent, més enllà dels requisits mínims que estableix la normativa vigent.
g) La implantació d'un projecte turístic innovador que serveixi de dinamització d'un territori concret i que diversifiqui i desestacionalitzi l'oferta existent.
5.3 Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica.
Només és subvencionable l'IVA que grava el valor de les despeses, en el cas que el beneficiari/ària de la subvenció tingui la consideració de consumidor final.
5.4 Als efectes d'aquesta Ordre són despeses no subvencionables les següents:
b) Les despeses generals o de funcionament del mateix ens local.
d) Les despeses que no estiguin definides o que no tinguin com a finalitat l'objecte de la subvenció, així com les despeses no imputables directament a les actuacions.
e) Les despeses de renovació, millora i soterrament de serveis bàsics (aigua, gas, electricitat, residus).
5.5 L'execució del projecte objecte de subvenció ha d'haver-se iniciat un any abans de la publicació d'aquesta Ordre, o com a màxim durant l'any 2015, i haurà d'estar finalitzat el 30 de setembre de 2017.
Es considera iniciat un projecte quan alguna de les actuacions que en formen part s'ha licitat l'any anterior a la publicació d'aquesta Ordre.
6.1 Les sol·licituds, acompanyades de la documentació requerida, s'han de presentar per mitjans telemàtics, segons el model normalitzat que està a disposició de les persones interessades, a l'extranet de les administracions públiques catalanes, plataforma EACAT ( http://www.eacat.cat ).
La presentació de les sol·licituds també es pot realitzar d'acord amb el que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les sol·licituds que es presentin fora de termini, i aquelles que no reuneixin els requisits establerts, quan aquest incompliment no es pugui esmenar, no seran admeses a tràmit.
L'òrgan competent per resoldre el procediment dictarà la resolució corresponent, que es pot recórrer en alçada davant l'òrgan jeràrquicament superior.
Cal emplenar un únic formulari de sol·licitud per projecte.
Els projectes poden incloure diverses actuacions subvencionables.
6.5 La sol·licitud ha d'incloure la declaració responsable relativa al compliment dels requisits següents:
a) Requisits als que fa referència la base 3, si escau.
En cas afirmatiu caldrà indicar, al formulari de sol·licitud, el programa al qual s'acull, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
c) La conformitat, si escau, que el projecte i/o l'activitat objecte de la subvenció compleix les determinacions de la normativa d'aplicació.
6.6 La presentació de la declaració responsable faculta l'Administració per verificar en qualsevol moment la veracitat de les dades declarades.
La inexactitud o la falsedat de les declaracions responsables, a més de ser causa d'exclusió de la persona sol·licitant de la convocatòria, és també causa de revocació, sens perjudici de les responsabilitats de qualsevol tipus en les quals s'hagi pogut incórrer.
6.7 La signatura de la sol·licitud comporta l'autorització al Departament d'Empresa i Ocupació per obtenir per interoperabilitat les dades disponibles al Catàleg de dades i documents electrònics.
6.8 Amb les sol·licituds s'ha d'adjuntar la documentació que s'esmenta a continuació:
a) Informe justificatiu de la necessitat de l'actuació tenint en compte criteris turístics i l'adequació a l'objecte de la convocatòria (màxim 3 pàgines).
b) Informe sobre la viabilitat econòmica actual i futura del projecte (màxim 2 pàgines).
c) Memòria del projecte d'inversió i de les actuacions que inclou (màxim 20 pàgines).
Descripció detallada de les actuacions.
Calendari previst de les actuacions per anualitats.
Plànols d'ubicació de les actuacions i l'entorn, si escau.
Fotografies de l'estat de l'espai, les instal·lacions o els elements de l'actuació abans de la realització de la inversió, si escau.
d) Memòria valorada o pressupost complet i detallat del projecte on figurin totes les despeses i els ingressos previstos, la quantia de l'ajut que se sol·licita i el detall de les fonts de finançament.
Quan l'import de la despesa subvencionable sigui superior a les quantitats que estableix la Llei 30/2007, de 30 d'octubre, de contractes del sector públic per al contracte menor, el beneficiari ha de sol·licitar com a mínim tres ofertes de diferents proveïdors, amb caràcter previ a la contractació, excepte que la despesa s'hagi efectuat anteriorment a la sol·licitud de subvenció.
L'elecció entre les ofertes presentades s'ha de realitzar conforme a criteris d'eficiència i economia, i s'ha de justificar expressament en una memòria l'elecció si no recau en la proposta econòmica més avantatjosa, d'acord amb el que estableix l'article 31.3 de la Llei 38/2003, de 17 de novembre, general de subvencions.
e) Declaració de les entitats representatives del sector turístic privat sobre la idoneïtat del projecte i, en el cas que es faci una aportació, descripció de les actuacions complementàries executades o en execució per aquestes entitats, si escau.
f) En el cas que s'actuï en un bé religiós i/o cultural cal presentar un compromís pel qual l'autoritat competent (eclesiàstica o cultural) estableixi un horari d'obertura al públic compatible amb l'activitat turística i cultural.
Tots els documents adjunts a la sol·licitud han d'estar indexats i signats degudament per l'entitat sol·licitant.
6.9 En el cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En cas que s'hagin produït modificacions en la documentació ja presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'ha de presentar necessàriament la nova documentació.
6.10 Si la sol·licitud no reuneix els requisits que estableix aquest article es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.11 El sol·licitant pot desistir per escrit de la sol·licitud de subvenció abans de la concessió, i l'òrgan instructor l'ha d'acceptar mitjançant resolució.
7.1 Els criteris de valoració de les sol·licituds seran els següents:
a) Vinculació de la inversió amb la modernització i/o la innovació de les infraestructures dels recursos turístics (de 0 a 10 punts).
Modernització o innovació (5 punts).
Modernització i innovació (10 punts).
b) Viabilitat econòmica actual i futura del projecte (de 0 a 10 punts).
Amb necessitat de cofinançament (5 punts).
Finançat majoritàriament per finançament públic (0).
c) Aplicació de criteris de sostenibilitat mediambiental de la destinació (de 0 a 20 punts, a raó de 4 punts per criteri).
Utilització d'energies alternatives (plaques solars, biomassa, etc.).
Mesures d'estalvi energètic i de recursos (electricitat, aigua, etc.).
Mesures de reducció de contaminació (acústica, atmosfèrica, lluminosa, etc.).
Preservació del paisatge i la biodiversitat.
Integració de l'equipament en el seu entorn (construcció d'equipaments amb materials adequats).
d) Nombre de mesures que contribueixin a afavorir l'accessibilitat de la destinació (de 0 a 10 punts, a raó de 2,5 punts).
Supressió de barreres arquitectòniques en equipaments preexistents.
Mesures d'accessibilitat per als discapacitats visuals dels recursos turístics de la destinació (audioguies, senyals informatives amb braille, semàfors amb so, etc.).
Mesures d'accessibilitat per als discapacitats auditius dels recursos turístics de la destinació (audiovisuals subtitulats, ús del teletext, etc.).
e) Mesures que contribueixin a l'adequació de les infraestructures turístiques a la demanda (de 0 a 10 punts, a raó de 2,5 punts).
f) Nombre d'actuacions que diversifiquin, desestacionalitzin i incrementin l'oferta turística del territori i la seva qualitat (de 0 a 10 punts, a raó de 2,5 punts).
g) Actuacions que millorin l'ús turístic del patrimoni natural i cultural de manera sostenible (de 0 a 10 punts).
h) Col·laboració de les entitats del sector turístic privat en l'execució de les actuacions o en actuacions complementàries del projecte, es valorarà en funció del grau de participació (de 0 a 20 punts).
Consta suport mitjançant actuacions complementàries executades o en execució per les entitats turístiques privades, en funció del grau de participació (fins a 20 punts).
La suma de tots els criteris de valoració tindrà un màxim de 100 punts.
Els projectes es prioritzaran d'acord amb la puntuació obtinguda.
7.2 Un cop valorades totes les sol·licituds presentades es confeccionarà una llista ordenada d'acord amb la puntuació obtinguda.
Per optar als ajuts les sol·licituds han d'obtenir una puntuació mínima de 50 punts.
8.1 El procediment de concessió de les subvencions regulades en aquestes bases és el de concurrència competitiva que preveu l'article 22 de la Llei 38/2003, de 17 de novembre, general de subvencions.
8.2 L'òrgan competent per a la instrucció del procediment és la Subdirecció General de Programació Turística.
8.3 Les sol·licituds les valorarà un òrgan col·legiat, el qual elaborarà l'informe-proposta, la composició del qual serà:
El/La subdirector/a general de Programació Turística, que farà les funcions de president/a, amb vot de qualitat.
El/La subdirector/a general d'Ordenació Turística.
El/La cap del Servei de Planificació Turística.
El/La subdirector/a de l'Agència Catalana de Turisme.
Dos representants de la Direcció General de Turisme, nomenats pel seu titular, un de les quals actuarà com a secretari/ària.
Si escau es comptarà amb l'assessorament d'un representant del/s departament/s de l'Administració de la Generalitat competent/s per raó de la matèria.
L'òrgan instructor formularà la proposta de resolució provisional de concessió de subvencions d'acord amb l'informe-proposta de l'òrgan col·legiat.
La proposta de resolució provisional ha d'incloure la llista de sol·licitants proposats per ser beneficiaris de les subvencions, en funció de les possibilitats pressupostàries, i les persones o les entitats que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
La proposta de resolució provisional de concessió de les subvencions es notificarà a les persones interessades mitjançant la seva publicació al tauler electrònic de l'Administració de la Generalitat [URL].
No obstant això, en el cas que hi hagi sol·licituds presentades no telemàticament, també es publicarà al tauler d'anuncis físic de la seu central i als dels serveis territorials del Departament d'Empresa i Ocupació.
8.5 Les persones proposades com a beneficiàries de les subvencions han de presentar el document d'acceptació o renúncia de la subvenció dins el termini de 10 dies hàbils a comptar des de l'endemà de la publicació.
La proposta de resolució provisional ha d'incloure el requeriment de la documentació esmentada.
S'entendrà acceptada tàcitament en el supòsit que la persona proposada com a beneficiària no respongui dins el termini dels 10 dies hàbils esmentats.
8.6 Per mitjà del document d'acceptació, les persones proposades com a beneficiàries també podran presentar la reformulació del projecte i del pressupost per adaptar-los a la subvenció proposada si l'import d'aquesta és inferior al sol·licitat.
La possibilitat de reformulació ha de respectar l'objecte, les condicions i la finalitat de la subvenció, i en cap cas pot comportar una modificació substancial del projecte.
En el supòsit d'haver presentat una reformulació del projecte i del pressupost, l'Administració haurà de resoldre la seva acceptació o la seva denegació.
8.7 En el supòsit que alguna de les persones proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a la persona o persones sol·licitants de la llista de reserva per ordre de puntuació, sempre que s'alliberi crèdit suficient per atendre les sol·licituds següents i amb l'acceptació prèvia de la subvenció, si escau.
8.8 En cas d'empat en el resultat de la valoració el romanent existent es repartirà a parts iguals entre els projectes que hagin assolit la mateixa puntuació i, en el supòsit de renuncia d'algun d'ells, s'incrementarà l'import dels projectes que restin amb igual valoració.
9.1 L'òrgan competent per dictar la resolució és el/la director/a general de Turisme.
9.2 El termini màxim per emetre la resolució i notificar-la serà de quatre mesos, a comptar des de la data de finalització del termini de presentació de sol·licituds.
9.3 Prèviament a la concessió de les subvencions l'òrgan instructor ha de resoldre sobre la inadmissió o el desistiment de les sol·licituds, i ha de notificar-ho a les persones mitjançant la seva publicació al tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
9.4 La resolució d'atorgament ha de ser degudament motivada i ha d'incloure, com a mínim, la identificació de la persona o persones sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat, la concessió de la bestreta sense la prestació de cap garantia, atès el caràcter d'ens públics dels beneficiaris, el termini de justificació de l'execució de l'objecte de la subvenció, i la documentació justificativa que s'haurà d'aportar.
9.5 Aquesta resolució es notificarà a la persona o l'entitat interessada mitjançant la seva publicació al tauler electrònic de l'Administració de la Generalitat de Catalunya ( https://seu.gencat.cat/ca/informació-publica.html ), sens perjudici que es puguin utilitzar addicionalment altres mitjans electrònics (l'extranet de les administracions públiques catalanes, plataforma EACAT http://www.eacat.cat ) per notificar individualment.
9.6 En el cas que l'òrgan competent no dicti i notifiqui la resolució en el termini de quatre mesos s'entendrà que la sol·licitud ha estat desestimada, d'acord amb l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
9.7 Contra la resolució d'inadmissió, de concessió o de denegació dels ajuts, que no exhaureix la via administrativa, es pot presentar recurs d'alçada davant el/la secretari/ària d'Empresa i Competitivitat en el termini d'un mes, a comptar de l'endemà de la notificació de la resolució, segons el que estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya.
10.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya, al tauler d'anuncis del Departament d'Empresa i Ocupació i al tauler electrònic, si escau, amb indicació de la convocatòria, el programa i el crèdit pressupostari al qual s'ha imputat, les persones o les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000,00 euros no escaurà la publicació al DOGC.
10.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació [URL].
11.1 S'entén que un beneficiari subcontracta quan concerta amb tercers l'execució total o parcial de l'activitat que constitueix l'objecte de la subvenció.
11.2 D'acord amb això, i a efectes d'aquesta Ordre, són susceptibles de subcontractació totes les actuacions subvencionables derivades del projecte presentat.
11.3 Les subcontractacions que es puguin realitzar tindran una limitació del 50% del cost total elegible.
11.4 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que en desenvolupa el Reglament, i caldrà tenir en compte el següent:
La subcontractació en cap cas suposarà un cost addicional en l'import de la subvenció.
Les entitats beneficiàries són responsables que en l'execució de l'activitat subvencionada concertada amb tercers es respectin els límits establerts pel que fa a la naturalesa i la quantia de les despeses subvencionables, i els contractistes estan subjectes al deure de col·laboració per permetre la verificació adequada del compliment dels límits esmentats.
A aquests efectes, el contracte o el conveni haurà de recollir l'obligació de facilitar a l'entitat beneficiària la informació requerida per l'òrgan convocant.
En cap cas es podrà concertar per part de l'entitat beneficiària l'execució total o parcial de les accions subvencionades amb les persones o les entitats que estableix l'article 29.7 de la Llei 38/2003, de 17 de novembre.
A aquest efecte tenen la consideració de persones o entitats vinculades als beneficiaris les que estableix l'article 68 del Reial decret 887/2006, de 21 de juliol.
La subcontractació s'haurà de formalitzar per escrit mitjançant contracte, conveni o acte de validesa jurídica similar.
El contractista no podrà concertar amb tercers l'execució total ni parcial de l'acció subcontractada.
En qualsevol cas, quan l'activitat concertada amb tercers superi el 20% de l'import de la subvenció i l'import de la subvenció sigui superior a 60.000,00 euros, la formalització del contracte l'haurà d'autoritzar prèviament l'òrgan concedent.
En cas de subcontractació d'alguna de les accions caldrà adjuntar a la sol·licitud l'oferta de serveis i el pressupost de l'empresa o la persona física que es proposa per a la seva execució, i acreditar adequadament la seva solvència tècnica.
11.5 L'entitat beneficiària haurà de presentar el document del contracte o conveni i el document de declaració responsable de l'entitat subcontractada.
L'òrgan concedent el comprovarà i validarà mitjançant la resolució d'atorgament.
El contingut mínim que ha d'incloure el contracte és el següent:
a) Identificació de les parts (càrrec, nom, NIF, domicili social, tipus d'empresa).
c) Activitat concreta que se subcontracta: partides contractades, cost o pressupost previst, percentatge sobre el total de la subvenció.
L'entitat o empresa subcontractada es compromet a facilitar al beneficiari/ària de la subvenció les dades (indicadors) que s'esmenten a efectes de la justificació.
f) Vigència de la relació contractual.
g) Condicionament de l'efectivitat del contracte a l'atorgament de la subvenció.
h) Causes d'extinció de la relació contractual.
i) Òrgans i procediments als quals se sotmetran les qüestions litigioses que es puguin derivar del conveni.
El pagament de la subvenció es tramita mitjançant una bestreta del 57% de l'import atorgat, a partir de la seva concessió, per a la qual no s'exigeixen garanties.
El pagament del 43% que resta es tramitarà de la manera següent: el 23% contra la justificació de la primera i segona anualitats; i el 20% restant contra la justificació de la tercera i última anualitat, d'acord amb el que estableix la base 14.
13.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
13.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió en els termes que estableixi la normativa reguladora de la subvenció.
13.3 El beneficiari té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent, d'acord amb l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
14.1 Les persones o les entitats beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i amb l'Ordre d'1 d'octubre de 1997, sobre tramitació, justificació i control d'ajuts i subvencions.
La justificació d'aquests projectes és farà de la manera següent:
1a anualitat: un any abans de la publicació d'aquesta Ordre i fins al 31.12.2015
2a anualitat: de l'1.1.2016 fins al 30.9.2016
3a anualitat: de l'1.10.2016 fins al 30.9.2017
14.3 Les persones o les entitats beneficiàries es comprometen a executar i justificar les actuacions de la manera següent:
14.3.1) Per la primera i segona, com a màxim el 30 de setembre de 2016, per un import mínim del 57% del projecte, corresponent a la bestreta de l'anualitat anterior, el/la beneficiari/ària haurà de presentar a la Direcció General de Turisme la documentació següent:
a) Memòria tècnica justificativa de l'actuació, amb indicació de les activitats realitzades i dels resultats obtinguts.
La memòria ha d'incloure imatges fotogràfiques de l'actuació realitzada, i en el cas d'obres, imatges fotogràfiques de l'estat inicial i final.
b) Certificat del secretari/ària o òrgan equivalent de l'ens local o de l'interventor/a o òrgan equivalent de l'ens local on consti la realització de les actuacions i l'import corresponent, així com la justificació conforme l'import de la subvenció s'ha destinat íntegrament a la realització de les actuacions subvencionades.
Aquest certificat ha d'incloure també una relació de les factures o els documents de valor probatori equivalent, amb indicació de la partida pressupostària a la qual s'imputen.
En tot cas, en els justificants presentats s'hi han de poder identificar inequívocament els conceptes de despesa subvencionats d'acord amb el pressupost presentat a la sol·licitud.
c) Originals de les factures i/o les certificacions d'obres justificatives i els comprovants de pagament corresponents, que demostrin la realització de la inversió per a la qual se sol·licita l'ajut.
La data dels comprovants de pagament podrà ser, com a màxim, dos mesos posterior a la data màxima establerta per a les factures justificatives.
En tot cas, les dades fiscals de les factures hauran d'anar a nom de l'entitat beneficiària de la subvenció.
d) Una llista detallada d'altres ingressos o subvencions que hagin finançat l'activitat subvencionada, amb indicació de l'import i la procedència.
e) Declaració relativa a l'elecció entre les ofertes presentades, quan l'import de la contractació d'una despesa subvencionada superi la quantitat de 50.000,00 euros en el supòsit de cost per execució d'obra, o de 18.000,00 euros en el supòsit de prestació del servei o lliurament del bé.
El/la beneficiari/ària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o que la despesa s'hagi realitzat anteriorment a la sol·licitud de la subvenció.
L'elecció entre les ofertes presentades es realitzarà conforme als criteris d'eficiència econòmica, i s'ha de justificar expressament l'elecció en una memòria quan no recaigui en la proposta econòmica més avantatjosa.
f) Documentació acreditativa dels mitjans emprats per a la publicitat i la difusió de les activitats subvencionades, on s'ha de fer constar que les activitats les ha subvencionat el Departament d'Empresa i Ocupació de la Generalitat de Catalunya.
14.3.2) Per a la tercera anualitat, com a màxim el 30 de setembre de 2017, per un import mínim del 43% del projecte que restava pendent d'executar, el/la beneficiari/ària haurà de presentar a la Direcció General de Turisme la documentació que estableix la base 14.3.1, així com un resum global del projecte que reculli el grau de compliment assolit en relació amb els objectius proposats.
14.4 Les persones o les entitats beneficiàries de les subvencions resten obligades a realitzar-ne la justificació en el termini, que a aquest efecte, es fixi a la resolució corresponent.
14.5 Si per circumstàncies excepcionals, degudament justificades, les actuacions del pla no es poden justificar en el termini previst, l'ens local beneficiari podrà sol·licitar, a la Direcció General de Turisme, una única pròrroga per pla de foment per executar i justificar.
Aquesta ampliació de termini per executar i justificar no pot excedir de 6 mesos, i es pot concedir sempre que no es perjudiquin drets de tercers.
14.6 La sol·licitud de pròrroga es presentarà a la Direcció General de Turisme, com a mínim, tres mesos abans de l'acabament del termini previst inicialment.
Acompanyarà aquesta sol·licitud de pròrroga la documentació següent:
Una certificació de la Intervenció de l'ens local sol·licitant on hi figuri l'import ja executat i la quantitat que resta per executar.
Una memòria de les actuacions objecte de la pròrroga on s'especifiquin els motius i/o els arguments per sol·licitar-la.
14.7 La Direcció General de Turisme resoldrà expressament la sol·licitud de pròrroga i ho notificarà en el termini de dos mesos, a comptar des de la data de sol·licitud.
14.8 Es podrà admetre un percentatge màxim del 10% de desviació pressupostària entre el cost inicialment pressupostat i el cost final justificat de l'activitat subvencionada que no comportarà reducció de la quantia de la subvenció atorgada, sempre que s'hagi complert l'objecte i la finalitat de la subvenció així com la despesa mínima que estableix la base 4.1.
En cas que s'hagi complert tant l'objecte i la finalitat de la subvenció com la despesa mínima que estableix la base 4.1 però la desviació hagi estat superior al 10%, es tramitarà el pagament de la subvenció per l'import efectivament justificat.
14.9 L'incompliment d'aquesta despesa mínima establerta, així com de l'objecte i la finalitat de la subvenció, comportarà la revocació total de la subvenció atorgada.
Seguiment i verificació de les accions subvencionables
15.1 La Direcció General de Turisme establirà els mecanismes de seguiment i avaluació que permetin comprovar el grau de compliment en la implantació de les actuacions.
Per fer-ho efectiu, els ens locals beneficiaris hauran de nomenar un responsable del projecte, que esdevindrà l'interlocutor amb la Direcció General de Turisme per al seguiment del Pla de foment.
15.2 Les entitats beneficiàries es comprometen a presentar a la Direcció General de Turisme un informe tècnic de l'estat d'execució de les actuacions objecte de la subvenció, i un certificat d'obligacions reconegudes emès per l'interventor/a o l'òrgan equivalent de l'ens local on constin la realització de les actuacions i l'import corresponent.
15.3 Les actuacions de verificació per part de l'òrgan concedent de les accions subvencionables podran ser de dos tipus:
Tenen per objecte garantir que les declaracions justificatives de les despeses presentades per les persones o les entitats beneficiàries estiguin acompanyades de la documentació justificativa (factures, nòmines, extractes bancaris, etc.).
Tenen per objecte comprovar la realització efectiva de l'acció subvencionada i/o el compliment de les obligacions dels beneficiaris.
Les verificacions sobre el terreny es podran efectuar, si escau, durant la realització de l'acció subvencionada.
15.4 Els/Les beneficiaris/àries de les subvencions s'han de sotmetre a les actuacions de verificació administrativa i sobre el terreny que pugui realitzar l'òrgan concedent.
L'òrgan concedent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada per aquests ajuts.
Els/les beneficiaris/àries de les subvencions s'han de sotmetre a les actuacions de control que l'òrgan concedent consideri necessàries i a les de control efectuades pels organismes competents de l'Administració autonòmica, estatal i comunitària.
17.1 Són causes de revocació les que preveuen els articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
17.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, com pot ser, entre d'altres, l'incompliment de les que determina la base 22, hauran d'instar l'inici del procediment corresponent, d'acord amb el que disposen l'article 100 i següents del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
17.3 En el supòsit que s'acrediti l'assoliment dels objectius del projecte per un import inferior al previst inicialment, i d'acord amb el que estableix la base 14.8, si escau, s'iniciarà el procediment de revocació parcial i es reduirà proporcionalment l'import de la subvenció.
18.1 Les persones o les entitats beneficiàries poden renunciar a les subvencions atorgades només per causes justificades i de forma expressa, totalment o parcialment, mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir la subvenció dictarà la resolució corresponent.
Els/Les beneficiaris/àries hauran de retornar la quantitat indegudament percebuda més els interessos de demora corresponents.
18.2 En cas que la quantitat corresponent al total de despeses justificades sigui inferior a la quantitat atorgada, la persona o l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
A aquest efecte, l'òrgan que va concedir la subvenció dictarà la resolució corresponent.
19.1 Els ajuts regulats en aquestes bases són compatibles amb altres ajuts, subvencions i ingressos per a la mateixa finalitat procedents de qualsevol Administració o ens, públics o privats, ja siguin d'àmbit local, nacional, estatal, de la Unió Europea o d'organismes internacionals, sempre que la suma de les aportacions no superi la totalitat del cost de les actuacions subvencionables.
19.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
20.1 A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
20.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció, hauran d'instar l'inici del procediment sancionador, d'acord amb el que disposen la secció cinquena del capítol 9 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
Publicitat de les subvencions per part de la persona o l'entitat beneficiària
21.1 El beneficiari de la subvenció ha de donar la publicitat adequada al caràcter públic del finançament del programa, l'activitat, la inversió o l'actuació objecte de subvenció segons el que estableix la base que regula les obligacions de les persones i les entitats beneficiàries, i d'acord amb el que preveu l'article 18.4 de la Llei 38/2003, de 17 de novembre, general de subvencions.
21.2 Les mesures de publicitat que han d'adoptar les persones o les entitats beneficiàries de les subvencions són les següents:
Inclusió de la imatge institucional del Departament d'Empresa i Ocupació en cartells, plaques commemoratives, materials impresos, mitjans electrònics o audiovisuals, o bé esments realitzats als mitjans de comunicació.
Els logotips i les imatges institucionals que s'han d'incloure són les del Programa d'identificació visual de la Generalitat (httpp://www.gencat.cat/piv/).
Obligacions de les persones i les entitats beneficiàries
Són obligacions generals de les persones i les entitats beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Ocupació en la forma i el termini que estableix la base que regula la justificació dels ajuts.
b) Justificar davant l'òrgan concedent el compliment dels requisits i les condicions que determinen la concessió, o el gaudiment de la subvenció, mitjançant els justificants de les despeses, que ha de cobrir l'import finançat i el compliment de la finalitat per a la qual s'ha concedit la subvenció.
Si la subvenció consisteix en un percentatge del cost de l'activitat o la inversió, s'ha d'acreditar el cost total corresponent, d'acord amb la base 13.7, sens perjudici d'altres mitjans de comprovació que estableixin les bases reguladores.
En qualsevol cas, cal justificar la totalitat de la despesa realitzada amb relació a l'objecte global o parcial, en aquest darrer supòsit sempre que es pugui executar per fases o sigui susceptible d'ús o tractament diferenciat.
c) Conservar els justificants originals i electrònics, i la resta de la documentació relacionada amb la subvenció atorgada, durant un període mínim de cinc anys.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, mitjançant resolució, si no comporta canvis substancials ni representa un incompliment dels requisits i les condicions que estableixen aquestes bases.
e) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a d'altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, per tal que se'n puguin avaluar la seva compatibilitat.
Aquesta comunicació s'ha de fer tant aviat com es conegui i, en tot cas, abans de la justificació de l'aplicació donada als fons percebuts.
g) Procedir al reintegrament dels fons percebuts en el cas de revocació de la subvenció en els termes que s'indiquin en la resolució corresponent.
h) Donar la publicitat adequada del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió incloses en aquestes bases.
i) En el cas que la subvenció es dediqui al finançament de béns inventariables els beneficiaris/àries estan obligats a destinar-los a la finalitat concreta de la subvenció durant un període mínim de 5 anys, si els béns són inscriptibles en un registre públic, i de dos anys per a la resta béns.
j) Realitzar les actuacions oportunes per tal de perseguir la possible oferta il·legal d'allotjament turístic en el seu àmbit territorial, amb especial atenció als requeriments que l'Administració turística de la Generalitat de Catalunya faci a aquest efecte.
k) Comunicar qualsevol canvi en l'activitat o l'actuació objecte de la subvenció.
l) Mantenir l'actuació i/o l'activitat per la qual ha rebut la subvenció durant un mínim de 5 anys, comptats a partir de la percepció, en el cas dels béns immobles, i de 2 anys en el cas de béns mobles.
En el supòsit de béns inscriptibles en un registre públic, s'ha de fer constar en l'escriptura aquesta circumstància, així com l'import de la subvenció concedida, i s'han d'inscriure al registre públic corresponent.
Les dades de caràcter personal que les persones interessades han de facilitar per tal d'obtenir la subvenció s'inclouen al fitxer Expedients administratius, regulat a l'Ordre EMO/379/2012, de 12 de novembre, de regulació de fitxers que contenen dades de caràcter personal del Departament d'Empresa i Ocupació.
La seva finalitat és tramitar els expedients administratius relacionats amb l'àmbit competencial, i impulsar i resoldre qüestions que siguin objecte dels expedients.
Les persones interessades poden exercir els drets de l'afectat mitjançant un escrit dirigit a la Subdirecció General de Personal, Organització i Prevenció de Riscos Laborals, passeig de Gràcia, 105, 5a planta, 08008 Barcelona, adreça electrònica [EMAIL].